ЫпэкIэ къэдгъэлъэгъуагъэхэм бзэшIэныгъэлэжьхэм ехъырэхъышэныгъэхэр къахалъхьэх. НэмыкIэу къэпIон хъумэ, синонимкIэ заджэхэрэр бзэшIэныгъэлэжь пстэумэ агу нэсэу щытэп – синонимхэр бзэм имынэшанэхэу алъытэ. Ау ахэмэ апыщыт бзэшIэныгъэлэжьхэри щыIэх. Ахэм терминэу «синоним» зыфиIорэм игъэкIотыгъэу екIуалIэхэзэ, синоним зэдэхъухэрэм лексикэ мэхьанэ къодыем имызакъоу, гущыIэхэр зэрагъэфедэхэрэри, зимэхьанэкIэ зэпэблэгъэ гущыIэхэри, текст Iахьэ псэухэри ахалъытэх.